SCI พุ่งปรี๊ด! หลังเซ็นสัญญางานยักษ์
SCI พุ่งปรี๊ด! หลังเซ็นสัญญางานยักษ์ ล่าสุด ณ เวลา 10.31 น. ราคาอยู่ที่ 10.50 บาท บวก 0.60 บาท หรือ 6.06% สูงสุดที่ 10.90 บาท ต่ำสุดที่ 10.40 บาท มูลค่าซื้อขายที่ 223.19 ล้านบาท
18 พ.ค. 2559

ผู้สื่อข่าวรายงานว่า ราคาหุ้นบริษัท เอสซีไอ อีเลคตริค จำกัด (มหาชน) หรือ SCI ณ เวลา 10.31น. ราคาอยู่ที่ 10.50 บาท บวก 0.60 บาท หรือ 6.06% สูงสุดที่ 10.90 บาท ต่ำสุดที่ 10.40 บาท มูลค่าซื้อขายที่ 223.19 ล้านบาท ขณะที่ดัชนีตลาดหุ้นไทยโดยรวมลบ 0.11%
โดยราคาหุ้นปรับตัวขึ้นแรงหลังวานนี้ (18 พ.ค.) ได้ร่วมลงนามในสัญญาก่อสร้างสายส่งไฟฟ้าแรงสูงและสถานีไฟฟ้าขนาด 500/230 กิโลโวลต์ จากเมืองฮุนไปเมืองนาน กับรัฐวิสาหกิจไฟฟ้าลาว (Electricite du Laos : EDL) จำนวน 1 โครงการ มูลค่างาน 416,551,763.82 เหรียญสหรัฐ หรือคิดเป็นมูลค่าประมาณ 14,579,311,730 บาท
ขณะที่บริษัทยังรอเซ็นสัญญางานใหม่เพิ่มเติม คือโครงการก่อสร้างสายส่งและสถานีไฟฟ้า 500 กิโลโวลต์อีกหนึ่งโครงการ มูลค่างาน 306 ล้านเหรียญสหรัฐ หรือกว่า 1.07 หมื่นล้านบาท และโครงการปรับปรุงระบบจำหน่ายไฟฟ้า (PDSR) เฟส 2 ใน สปป.ลาว มูลค่าโครงการประมาณ 67 ล้านเหรียญสหรัฐ หรือกว่า 2,200 ล้านบาท กับการไฟฟ้าลาวในเร็วๆ นี้